《题太岳院壁》
宋代·林焞

我来劝农值春雨，傍人笑我身蓝缕。
我身蓝缕分当然，唯有担夫愁艰阻。
汝担夫，听我语，
桑麻谷粟生於土。若非雨泽滋发生，
粒食片衣谁付与。岂不见田间耕耨人，
泥涂深没股。晓露湿云鬟，
歌笑采桑女。他时吞麦倍丰成，
罗列翁盎鸣机杼。一旦雨泞不为劳，
当念耕农蚕妇终岁服勤苦。

作者简介：林焞，临安（今属浙江）人。孝宗淳熙八年（一一八一）进士。宁宗开禧元年（一二○五）知开化县（清康熙《衢州府志》卷一三）。事见清雍正《浙江通志》卷一二六）。